Nadia Calviño

**Nadia María Calviño Santamaría**, nada na Coruña o 3 de outubro de 1968, é unha economista galega que desempeñou varios cargos na administración pública de España e da Unión Europea e, desde o 7 de xuño de 2018, foi a Ministra de Economía e Empresa de España. En xaneiro de 2020 foi nomeada Ministra de Asuntos Económicos e Transformación Dixital. É filla do ex-director de TVE José María Calviño.

## Traxectoria
### Formación 
Nadia Calviño licenciouse en Ciencias Económicas pola Universidade Complutense de Madrid en 1991, e en Dereito pola UNED, en 2001.

### Etapas e España 
Calviño foi entre 1989 e 1997 consultora económica en dous despachos de avogados de Madrid e, entre 1991 e 1994 foi profesora asociada de Política Económica e do Sistema Financeiro español na Universidade Complutense.

### Etapa na Unión Europea 
No ano 2006 pasou a traballar na Comisión Europea. En Bruxelas foi subdirectora de Competencia (DG COMP) desde setembro de 2006 a outubro de 2010, cargo que deixou para ocupar até abril de 2014 o cargo de subdirectora de Mercado Interior (DG MARKT).

### Ministra de Economía no goberno de Pedro Sánchez 
En 2018 foi elixida ministra de Economía por Pedro Sánchez, despois da moción de censura que o PSOE presentou contra o goberno de Mariano Rajoy e que foi aprobada polo Congreso dos Deputados o 1 de xuño de 2018.

O 7 de xuño foi nomeada ministra de Economía e Empresa, tomando posesión o 13 do mesmo mes como Ministra de Asuntos Económicos e Transformación Dixital. Despois das eleccións xerais de 2023, nas que volveu repetir como presidente de goberno Pedro Sánchez, ela tamén repetiu como ministra de Asuntos Económicos.

O 8 de decembro de 2023, foi elixida como a vindeira presidenta no Banco Europeo de Investimento (BEI), polo que tivo que deixar o goberno o día 29 no que se nomeou como substituto a Carlos Cuerpo, e comezou o seu mandato o 1 de xaneiro de 2024.

## Publicacións 
### Artigos en obras colectivas 
* "Concepto, evolución y nuevos desafíos para el mercado único". En: *Tratado de derecho y políticas de la Unión Europea*. Coord. por José María Beneyto Pérez, Jerónimo Maillo González-Orús, Belén Becerril Atienza, Vol. 6, 2013 (Mercado Único Europeo y Unión Económica y Monetaria), ISBN 978-84-9903-940-4, pp.&nbsp;31–72.
* "La regulación de los mercados y la competencia". En: *La regulación de los mercados [Recurso electrónico]: telecomunicaciones, energía y valores*, 2009, ISBN 978-84-7787-114-9, pp.&nbsp;25–38.
* "La aplicación práctica del derecho de la competencia: el efecto disuasorio de las sanciones". En: *1989-2007 una reflexión sobre la política de defensa de la competencia*. Madrid: Círculo de Empresarios, 2008, ISSN 1133-1771, pp.&nbsp;23–52.

### Artigos en revistas 
* "Los costes del despido en España" (Con José Ramón Lorente Hurtado). *Economistas*, ISSN 0212-4386, Año Nº 14, Nº 69, 1996, pp.&nbsp;325–335.
* "Algunas reflexiones para el debate sobre el tratamiento de las eficiencias en el análisis de las concentraciones empresariales". *Anuario de la competencia*, Nº 1, 2002, pp.&nbsp;67–92.
* "El Reglamento 139/2004: novedades sustantivas en el sistema comunitario de control de concentraciones". *Anuario de la competencia*, Nº 1, 2003, pp.&nbsp;57–88.
* "La reforma del sistema español de defensa de la competencia: refuerzo de los instrumentos para luchar contra las conductas más lesivas". *Anuario de la competencia*, Nº 1, 2005, pp.&nbsp;63–83.
* "El proceso de modernización de la política de competencia en España". *Gaceta jurídica de la Unión Europea y de la competencia, ISSN 1575-2054, Nº 241, 2006, pp. 5-12.
* "Regulación y competencia en telecomunicaciones: los retos derivados del nuevo marco normativo". *Información Comercial Española*, ICE: Revista de economía, ISSN 0019-977X, Nº 832, 2006, pp. 59-74.
* "La respuesta de la Comisión Europea ante la crisis económica: El papel de la política de la competencia". *Civitas. Revista española de derecho europeo*, ISSN 1579-6302, Nº. 36, 2010, pp. 479-484.
* "Reforma de la regulación financiera europea: retos futuros". *Información Comercial Española'', ICE: Revista de economía, ISSN 0019-977X, Nº 874, 2013, pp.&nbsp;65–80.

## Vida privada 
É filla de José María Calviño, que foi director xeral do ente público Radio Televisión Española entre 1982 e 1986.

É nai de catro fillos. Entre as súas afeccións están o cinema dos anos 50 e a cociña.

## Notas 
## Véxase tamén
### Ligazóns externas
*Curriculum .
*Madrid. Diálogo Ciudadano con Nadia Calviño Comisión Europea. España .
*Entrevista a Nadia Calviño no programa 'Área Pública' da TVG. (24-03-2017).